Pusat Perubatan Jerudong Park

Pusat Perubatan Jerudong Park (bahasa Inggeris: Jerudong Park Medical Centre, singkatan: JPMC) merupakan sebuah hospital swasta di Brunei yang umumnya menyediakan perkhidmatan kesihatan khusus. Ianya terletak di Jerudong, kira-kira 20 kilometer dari Bandar Seri Begawan. Hospital ini juga menempatkan Gleneagles JPMC, pusat bagi rawatan penyakit jantung. Lokasi Pusat Perubatan Jerudong Park terletak tidak jauh dari Jerudong Park, taman hiburan dan pusat rekreasi keluarga terkenal di Brunei. Kompleks bangunan hospital terletak di pantai menghadap Laut Cina Selatan. Ianya juga dekat dengan Pusat Persidangan Antarabangsa BRIDEX. Perkhidmatan Pusat Perubatan Jerudong Park menyediakan perkhidmatan klinikal khusus bagi pesakit luar mahupun dalam, di antara mereka neurologi, gastroenterologi, histopatologi, nefrologi, kesihatan pekerjaan, psikologi, gigi, obstetrik dan ginekologi, dan pediatrik. Perkhidmatan pembedahan juga tersedia untuk kes seperti telinga, hidung dan tekak (ENT); implantologi; oftalmologi; pembedahan plastik dan rekonstruktif; ortopedik; umum; pediatrik dan laparoskopi; dan urologi. Ada juga perkhidmatan sampingan seperti makmal, pengimejan diagnostik dan radiologi. Gleneagles JPMC Gleneagles JPMC adalah sebuah pusat dalam hospital yang menyediakan perkhidmatan kesihatan untuk pesakit jantung. Pusat telah ditubuhkan pada 15 Julai 2002 dan mula beroperasi pada 8 Ogos 2002. Ianya merupakan usaha sama (joint venture) di antara Kerajaan Brunei Darussalam dan Parkway Pantai, kumpulan penjagaan kesihatan swasta di Singapura. Gleneagles JPMC dipunyai dan ditadbir oleh Parkway Pantai. Akreditasi Pusat Perubatan Jerudong Park telah diiktiraf oleh Joint Commission International sejak tahun 2004. Lihat juga Pusat Pakar Pantai Jerudong Senarai kemudahan kesihatan di Brunei Rujukan Pautan luar (Inggeris) Laman sesawang rasmi Pusat Perubatan Jerudong Park (Bahasa Inggeris) (Inggeris) Laman sesawang Gleneagles JPMC (Bahasa Inggeris) (Inggeris) Kementerian Kesihatan, Brunei Darussalam (Bahasa Inggeris)